### Beslutninger:

Tilbagesendes Magistratsafdelingen for Teknik og Miljø med bemærkning, at orienteringen blev taget til efterretning i byrådets møde den 17. august 2022.

###

Beslutningsforslag fra V

Forslag

Venstre i [adresse] foreslår, at Magistraten Teknik- og Miljø (MTM) hurtigst muligt

udarbejder og fremsender en indstilling til byrådet om beslutningsgrundlag for

implementeringen af solcelleanlæg. Forslaget tager udgangspunkt i [adresse], men også andre

områder venter på en afgørelse. Indstillingen skal sikre en betydelig hurtigere

sagsbehandlingstid (Se notat; sagsbehandlingstiden er oplyst til mellem 2-3 års).

Desuden foreslår Venstre, at [adresse], ved modtagelse af en ansøgning om opstilling

af VE-anlæg på kommunalt areal, der i VE-planen er udlagt til VE-anlæg, igangsætter de

nødvendige processer for afvikling af forpagtningsaftaler mm. – Derved prioriteres omstilling til

VE fremfor fastholdelse af evt. forpagtning til andet formål.

Motivation

Venstre i [adresse] ønsker, at [adresse] skal være kendt at gå forrest om den grønne

omstilling. Det gælder ikke mindst implementeringen af solcelleanlæg på vores

erhvervsbygninger og solcelleanlæg i det åbne land.

Desværre fremgår det af det vedhæftet notat (Status på proces for solceller i [adresse]), at

MTM ikke er tilstrækkelig gearet til implementeringen af fremtidens solcelleanlæg i [adresse]

Kommune. En beslutningstid på 2-3 år finder vi i Venstre fuldstændig uacceptabelt, og hvis der

skal handling bag den grønne dagsorden kræver det, at vi sætter de nødvendige ressourcer af

til den grønne omstilling. I Venstre ønsker vi at være lang mere ambitiøse, hvad angår

sagsbehandlingen i MTM.

I [adresse] venter ca. 40 lodsejer på, at [adresse] behandler sagen om etableringen af

solcelleanlæg. Lodsejerne er stavnsbundet indtil der træffes afgørelse herom, hvilket er meget

utilfredsstillende. Hvis der skal handling bag vores grønne ord, kræver det, at vi sætter fart på

den grønne omstilling. Den grønne omstilling lader ikke vente på sig. Vi bliver nødt til at være

mere effektive og ambitiøse i [adresse].

Stillet af Karsten Jespersen

På vegne af Venstre i [adresse]

INDSTILLING FRA MAGISTRATSAFDELINGEN FOR TEKNIK OG MILJØ

Svar på forslag fra Venstre om etablering af solceller

### Resume

Venstre har stillet forslag om at fremme sagsbehandlingen for etablering af solceller. Byrådet behandlede forslaget 9. marts 2022, og anmodede Teknik og Miljø om at udarbejde indstilling herom.

Byrådet godkendte i maj 2022, at et restbeløb fra [adresse] 2016-2020 på 5,0 mio. kr. kan anvendes til at styrke sagsbehandlingen af anlæg til vedvarende energi. Med allokering af yderligere 2,3 mio. kr. til samme formål fra den nye klimaplan vil der være sikret et midlertidigt økonomisk råderum til og med 2023 til at igangsætte myndighedsopgaverne for planlægning for VE-anlæg (vedvarende energianlæg).

Efter 2023 skal der findes yderligere midler for fortsat at kunne sikre fremdrift i planlægningen for VE-anlæg og overgangen til grøn energi. Det er estimeret, at der vil være behov for 6 årsværk i 2023 stigende til 10 årsværk i 2025 og 2026 – herefter faldende.

Partierne har mulighed for at stille forslag om at tilføre midler til planlægningen for VE-anlæg i de kommende budgetforhandlinger.

### Beslutningspunkter

Det indstilles:

At 1) byrådet tager orienteringen om prioritering af midler frem til og med 2023 til efterretning.

### Borgmesterens afdelings påtegning

Fremsendes til Magistraten.

Det bemærkes, at der efter modtagelsen af indstillingen er kommet meddelelse fra KL om en aftale med Regeringen om at sætte ekstra gang i sagsbehandlingen af VE-anlæg. Det er aftalt, at kommunerne kompenseres herfor med et beløb, der svarer til 12 mio. kroner for [adresse] gældende for perioden 2023-25.

Det bemærkes derudover, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget.

Borgmesterens Afdeling har herudover ingen bemærkninger til indstillingen.

### Sagsforløb:

Udvalg: Magistraten

Dato: 08-08-2022

Jytte Jensen: 9

Fremsendes til [adresse] med bemærkning, at Magistraten i mødet den 8. august 2022 anbefaler, at byrådet tiltræder Magistratsafdelingen for Teknik og Miljøs indstilling af 23. juni 2022.

Erna Karlsen var forhindret i at deltage i sagens behandling.